text: Nu kan du besøge Danmarks første vægtermuseum
  12 november 2017 kl. 07.35
  Lørdag åbnede Haderslevs nye vægtermusem, som er landets første af slagsen.
  Det nye vægtermuseum i Haderslev består af blot én celle og ét rum i Haderslev Kjøbstads Vægterlaugs lokaler i Højgade 6.
  Kjeld Andresen, vægter, Haderslev: "Det er en kæmpeoplevelse at se resultatet, og jeg er stolt af, at det har kunnet lade sig gøre."
  Det lille museum er indrettet med forskellige genstande og historier om vægtertiden i Haderslev, og det er en drøm, der går i opfyldelse for vægter Kjeld Andresen.
  - Det er en kæmpeoplevelse at se resultatet, og jeg er stolt af, at det har kunnet lade sig gøre, siger Kjeld Andresen.
  Museet kommer til at holde åbent engang om måneden og skal kaste lys over en del af Haderslevs lange historie.
  Du kan læse mere om vægterlauget på dets hjemmeside.
  